**Uvod**

Poljoprivredna stručna služba „Sombor“ doo Sombor je i 2023. godine, kao i svake godine, izvodila mikro i makro oglede na sopstvenom oglednom polju na tri lokaliteta (Toplana, Gakovo i ogledni voćnjak u Karavukovu) kao i na parcelama kod poljoprivrednih preduzeća i poljoprivrednih proizvođača na području Zapadnobačkog okruga.

U ovoj publikaciji dat je deo rezultata koji su značajni za unapređenje poljoprivredne proizvodnje na području delovanja Poljoprivredne stručne službe „Sombor“, pa i šire.

Ogledi u 2023. godini izvedeni su u specifičnim agroekološkim uslovima za područje Zapadne Bačke. Osnovni klimatski parametri dati su u tabelama, a na osnovu podataka sa automatskih meteoroloških stanica po lokalitetima. Deo ogleda PSS „Sombor” imali su prilike da vide poljoprivredni proizvođači kao i kolege agronomi na Danima polja koji su održani u junu mesecu 2023. godine.

Ovom prilikom želim da se zahvalim svim kolegama, institucijama, kompanijama kao i poljoprivrednim preduzećima i poljoprivrednim proizvođačima na pomoći i saradnji prilikom izvođenja ovih ogleda, u nadi da će rezultati koji su ovde prezentovani u ovoj publikaciji pomoći da unaprede poljoprivrednu proizvodnju u narednom periodu iz oblasti koju tretiraju rezultati izvedenih ogleda u 2023.godini, i da će uticati na još bolje rezultate u narednoj proizvodnoj godini.

D i r e k t o r

Vladimir Sabadoš, dipl.ing.